32001D0873
L 325/34
JURNALUL OFÍCIAL AL UNIUNII EUROPENE
DECIZIA COMISIEI
din 4 decembrie 2001
de rectificare a Directivei 2001/22/CE de stabilire a metodelor de prelevare a probelor și a metodelor de analiză pentru controlul oficial al nivelurilor de plumb, cadmiu, mercur și 3-MCPD în produsele alimentare
[notificată cu numărul C(2001) 3913]
(Text cu relevanță pentru SEE)
(2001/873/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 85/591/CEE a Consiliului din 20 decembrie 1985 privind introducerea metodelor de prelevare a eșantioanelor și a metodelor de analiză comunitare pentru controlul produselor alimentare destinate consumului uman (1), în special articolul 1,
întrucât:
(1)
Directiva 2001/22/CE a Comisiei din 8 martie 2001 de stabilire a metodelor de prelevare a probelor și a metodelor de analiză pentru controlul oficial al nivelurilor de plumb, cadmiu, mercur și 3-MCPD în produsele alimentare (2) stabilește și armonizează măsurile tehnice aplicabile metodelor de prelevare a probelor și metodelor de analiză utilizate pentru controlul contaminanților respectivi.
(2)
În textul publicat în Jurnalul Oficial al Comunităților Europene a apărut o eroare materială în ceea ce privește data punerii în aplicare a actelor cu putere de lege și a actelor administrative pe care statele membre trebuie să le adopte pentru a se conforma directivei menționate.
(3)
Directiva 2001/22/CE trebuie să se rectifice în mod corespunzător.
(4)
Măsurile prevăzute de prezenta decizie sunt conforme cu avizul Comitetului permanent pentru produse alimentare,
ADOPTĂ PREZENTA DECIZIE:
Articolul 1
La articolul 3 primul paragraf din Directiva 2001/22/CE „5 aprilie 2003” se înlocuiește cu „5 aprilie 2002”.
Articolul 2
Prezenta decizie se adresează statelor membre.
Adoptată la Bruxelles, 4 decembrie 2001.